CELEX: 62021TN0784
Language: sk
Date: 2021-12-20 00:00:00
Title: Vec T-784/21: Žaloba podaná 20. decembra 2021 – NP/Komisia

14.2.2022   
            
            
               SK
            
            
               Úradný vestník Európskej únie
            
            
               C 73/55
            
         
      Žaloba podaná 20. decembra 2021 – NP/Komisia
      (Vec T-784/21)
      (2022/C 73/70)
      Jazyk konania: francúzština
      
         Účastníci konania
      
      
         Žalobkyňa: NP (v zastúpení: C. Mourato, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Európskej komisie (AIPN) z 8. februára 2021 v rozsahu, v akom čiastočne zamietlo návrhy žalobkyne z 2. októbra 2020 založené na psychickom obťažovaní, za ktoré je Európska komisia zodpovedná podľa článku 12a ods. 1 až 3 služobného poriadku, a to najmä kvôli tomu, že neuznala obťažovanie, ktorému bola žalobkyňa vystavená od novembra 2014, ďalej kvôli základe zjavne nesprávnemu posúdeniu uvádzaných skutočností, nevyvodeniu všetkých primeraných dôsledkov, porušeniu jej povinnosti poskytnúť pomoc, ako aj odmietnutiu začať konanie o uznaní skrytého postihnutia mozgu žalobkyne pred konaním o opätovnom zaradení žalobkyne po tom, čo sa stala invalidnou, a kvôli odmietnutiu určiť primerané úpravy výkonu základných funkcií jej zamestnania, akými sú práca na čiastočný úväzok zo zdravotných dôvodov, práca na diaľku a aktualizačná odborná príprava v súlade s článkom 1d ods. 4 a článkom 33 služobného poriadku, ako aj článkom 15 prílohy VIII služobného poriadku a rozhodnutím Komisie K(2004) 1318 zo 7. apríla 2004,
               
            
                  —
               
               
                  uložil Európskej komisii povinnosť zaplatiť žalobkyni náhradu škody vo výške 40 000 eur ako náhradu nemajetkovej ujmy, ktorú v tejto súvislosti utrpela,
               
            
                  —
               
               
                  uložil Európskej komisii povinnosť zaplatiť žalobkyni náhradu škody vo výške 106 649,02 EUR ako náhradu finančnej ujmy, ktorú v tejto súvislosti utrpela do 31. decembra 2021, čím nie je dotknuté právo žalobkyne požiadať o prehodnotenie náhrady vzťahujúcej sa na finančnú ujmu, ktorú utrpí od 1. januára 2022 do dátumu požadovaného opätovného zaradenia,
               
            
                  —
               
               
                  uložil žalovanej povinnosť nahradiť trovy tohto konania podľa článku 134 Rokovacieho poriadku Všeobecného súdu Európskej únie.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva žalobné dôvody.
      
                  —
               
               
                  Prvý žalobný dôvod je založený na psychickom obťažovaní, ktorého sa voči žalobkyni dopustili viacerí členovia lekárskej služby Európskej komisie, na súvisiacom porušení povinnosti starostlivosti, ako aj zásady zákazu diskriminácie a zásady proporcionality v rámci jej žiadosti o opätovné zaradenie po invalidite, ktorá sa začala v novembri 2014, na zjavne nesprávnom posúdení uvádzaných skutočností a na porušení jej povinnosti poskytnúť pomoc, a napokon na porušení povinnosti začať konanie o zistení jej postihnutia, ktoré malo predchádzať konaniu smerujúcemu k jej opätovnému zaradeniu.
               
            
                  —
               
               
                  Druhý žalobný dôvod je založený na návrhu na náhradu škody vyplývajúcom z uvedeného obťažovania.